Sirsat asalé saka nagara Karibia, Amérika Tengah. Tuwuhan iki gampang tinemu ing laladan-laladan ing Indonésia. Sirsat lumrahé urip subur ing panggonan kang akèh banyuné. Tuwuhan sirsat lumrahé dimanfaatké wohe. Woh sirsat dhapuré kaya nangka nanging ukurané luwih cilik lan ana rambuté ing njaba woh. Sirsat thukul nganti dhuwuré sangang méter. Sirsat urip ing laladan kang dhuwuré nganti 1000 m ing sandhuwuré lumah laut.